Les obres d'adequació, neteja i posada en valor del parc Sant Cristòfol ja han finalitzat
13 de juliol 2016

![](/media/wbvl3bfk/9sancristobal_g.jpg)

Les obres d'adequació, neteja i posada en valor del parc Sant Cristòfol ja han finalitzat. Els treballs han sigut encarregats per la delegació de Manteniment de l'Ajuntament de Sagunt, s'han adjudicat a l'empresa Sanco Infraestructures S.L., per un pressupost de 118.555 euros, i s'emmarquen dins del Pla d'Inversions Financerament Sostenibles (PIFS) de la Diputació de València.

El delegat de Manteniment, Pepe Gil, ha destacat: **“Hem recuperat aquest Bé d'Interès Cultural (BIC), un lloc emblemàtic, per al gaudi dels ciutadans, que presentava deterioracions que calia solucionar i sense possibilitat fàcil d'accés. Com a conseqüència de la utilització de plàstics en el mobiliari urbà i la implantació de gran quantitat d'espècies arbòries autòctones, s'ha pretès crear un parc en el qual el manteniment siga mínim i la sostenibilitat, una realitat garantida”.**

La inversió ha tingut en compte nombrosos aspectes. Pel que fa al medi ambient, s'han eliminat espècies invasores com la _opuntia màxima_, també coneguda com palera. Concretament, s'han omplit 76 camions amb una càrrega d'entre 10 i 12 m3, la qual cosa suposa prop de les 80 Tm. de vegetació antròpica eliminada. No obstant això, a causa de la naturalesa del terreny i les característiques de la planta es farà un seguiment de forma periòdica, fins a la seua eliminació definitiva. 

A més, s'ha creat un circuit de _running_ per a l'ús públic, amb desnivells i una longitud d'un quilòmetre de llarg. També s'han construït zones de passeig, amb àrees de descans i vistes panoràmiques. 

Així mateix, per al mobiliari urbà s'ha usat un material realitzat a partir de plàstics reciclats, amb més de 215.000 envasos. Un aspecte positiu és que no serà necessari el manteniment, ja que a conseqüència del producte amb el qual està fabricat no li afecten els insectes, la humitat o el sol i les pintures i grafits es netegen fàcilment. També s'ha instal·lat una zona de pícnic amb bancs, taules i papereres, que ha sigut tradicional en el municipi i que es trobava en un estat de deterioració avançada. D'igual forma, s'han instal·lat panells informatius. 

S'han ampliat les zones verdes, amb tots els beneficis que açò comporta per als ciutadans i la seua relació amb l'entorn. S'ha col·locat terra vegetal i talussos en la zona sud de la muntanya, en un solar pertanyent a Sistemes Generals, així com arbres i vegetació autòctona.

Pel que fa a la accessibilitat i seguretat, s'han adoptat mesures que milloren i garanteixen l'ús i gaudi de la totalitat del parc, amb nous accessos i baranes per a millorar la seguretat, sobretot en la plaça de l'ermita. El camí d'accés a la mateixa s'ha reparat i s'ha consolidat el terreny proper a la zona urbana.

Cal destacar que s'han trobat restes arqueològiques, de les quals s'ha realitzat el corresponent aixecament topogràfic, per a la seua localització i posterior estudi.  
  
A més, segons indica el delegat Pepe Gil, s'està estudiant la possibilitat de construir paellers en una zona autoritzada.

![](/media/0rtik0jb/08-c_pepe-gil.jpg)

 Pepe Gil, regidor de Patrimoni i Contractació

![](/media/in4ppil4/9sancristobal_g2.jpg)  
![](/media/bb0l51y5/9sancristobal_g3.jpg)  
![](/media/bmdbpswe/9sancristobal_g4.jpg)  
![](/media/4h2ern30/9sancristobal_g5.jpg)  
  

*   [](http://www.facebook.com/sharer.php?u=https://aytosagunto.es/va/actualitat/les-obres-d-adequacio-neteja-i-posada-en-valor-del-parc-sant-cristofol-ja-han-finalitzat/ "Facebook")
*   [](http://twitter.com/share?url=https://aytosagunto.es/va/actualitat/les-obres-d-adequacio-neteja-i-posada-en-valor-del-parc-sant-cristofol-ja-han-finalitzat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-obres-d-adequacio-neteja-i-posada-en-valor-del-parc-sant-cristofol-ja-han-finalitzat/ "Linked In")
*   [](mailto:?body=https://aytosagunto.es/va/actualitat/les-obres-d-adequacio-neteja-i-posada-en-valor-del-parc-sant-cristofol-ja-han-finalitzat/)